Gabino Díaz Merchán

**Gabino Díaz Merchán** (født 26. februar 1926 i Mora i Spania, død 14. juni 2022 i Oviedo) var en spansk katolsk geistlig og erkebiskop av Oviedo.

## Liv og virke
### Bakgrunn
Gabino Díaz Merchán vokste opp i Mora. Foreldrene hans ble myrdet under den spanske borgerkrigen i august 1936. Han og søsteren bodde da først hos bestemoren, og senere hos en onkel. Díaz Merchán gikk på *Colegio Sadell* i Toledo. Deretter studerte han filosofi og katolsk teologi ved *San Ildefonso*-seminaret i Toledo.

### Prest
Den 13. juli 1952 mottok Díaz Merchán presteviet i Comillas av erkebiskopen av Toledo, kardinal Enrique Pla y Deniel. Etter videre studier fikk han lisensiat i filosofi ved det pavelige universitetet i Comillas i 1952.

Díaz Merchán virket først som kapellan for cisterciensersøstrene i *Convento de las Comendadoras de Santiago*. Fra 1953 til 1965 underviste han først i kastiliansk litteratur, gammelgresk og latin og senere også grunnleggende teologi ved San Ildefonso-seminaret i Toledo. I 1956 ble han også kapellan for den mozarabiske ritus og i 1960 kannik ved katedralen i Toledo. I tillegg mottok Díaz Merchán sin doktorgrad i teologi fra Det pavelige universitet i Comillas i 1960. Han virket også som bispedømmeassistent for *Katolsk aksjon* og *Cursillos de Cristiandad.* Gabino Díaz Merchán foestod også prestenes hus i erkebispedømmet Toledo.

### Biskop av Guadix
Den 23. juli 1965 utnevnte pave Paul VI ham til biskop av Guadix. Den apostoliske nuntius til Spania, erkebiskop Antonio Riberi, bispeviet ham den 22. august samme år på Plaza Mayor i Guadix; medkonsekratorer var Félix Romero Menjíbar, biskop av Jaén, og Anastasio Granados García, hjelpebiskop i Toledo. Gabino.

Biskop Gabino Díaz Merchán deltok på siste sesjon av Det andre Vatikankonsil og var frem til sin død blant siste ti siste konsilsfedre som fortsatt levde.

### Erkebiskop av Oviedo
Pave Paul VI utnevnte ham til erkebiskop av Oviedo den 4. august 1969. Innsettelsen fant sted 20. september samme år. I 1970 delte Gabino Díaz Merchán erkebispedømmet i Oviedo i fem vikariater, som hver ble betrodd en biskoppelig vikar, og i 1971 innledet han et bispedømmepartnerskap med erkebispedømmet Gitega i Burundi. Han grunnla også prestehuset for erkebispedømmet Oviedo i 1973 og bispedømmemuseet i 1990. I tillegg, på hans initiativ, ble kirkene *Santa Maria de la Asunción* i Llanes (1973) og *Santa María Magdalena* i Cangas del Narcea (1992) opphøyd til ''basilicae minores''.

I august 1989 mottok Díaz Merchán pave Johannes Paul II i erkebispedømmet Oviedo på hans apostoliske reise til Santiago de Compostela og Asturias.

I Den spanske bispekonferanse fungerte Díaz Merchán også som leder for kommisjonen for sosialpastoral omsorg fra 1972 til 1978. Fra 1981 til 1987 var han formann for den spanske bispekonferansen. Díaz Merchán fungerte deretter i eksekutivkomiteen fra 1987 til 1996 og igjen fra 1999 til 2002. Han var også leder av pastoralkommisjonen fra 1996 til 1999. 

Den 7. januar 2002 aksepterte pave Johannes Paul II hans aldersbetingede avskjedssøknad. Fram til innsettelsen av hans etterfølger, Carlos Osoro Sierra, den 23. februar 2002, ledet Gabino Díaz Merchán erkebispedømmet Oviedo som apostolisk administrator. 

Siden den gang bodde Díaz Merchán i prestenes hus til erkebispedømmet Oviedo, der han døde 14. juni 2022. Han ble gravlagt i *Capilla de la Virgen de Covadonga* i Oviedo-katedralen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1852-1918) *1900
* Kardinal Antonio Riberi (1897-1967) *1934
* Erkebiskop *Gabino Díaz Merchán* (1926-2022) *1965

## Referanser